《为麦祈实》
宋代·林希逸

麦事家家作，宸旒轸意微。无虚民所望，为实我先祈。

见白欣舆诵，熉黄屈衮衣。要他舂日饱，莫使敛时稀。

饼饵香深觊，牷牲荐必肥。礼成农共庆，加额对龙旂。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。